[{"text_idx": "#000000", "text": "Aastal 2021 on juhtunud nii, et Imeloom enam kostu\u0308u\u0308me ei o\u0303mble, sest na\u0308idendeid nagu eriti ei ole ja keegi rendisooviga ka minu juurde ei satu, aga samade kostu\u0308u\u0308midega saab tiirutada hoopis Tallinna u\u0308mbruse metsades. Aga vahel juhtub ka hoopis teistmoodi. Nimelt u\u0308hel sulailmaga talvisel pu\u0308hapa\u0308eval sattus su\u0308nnipa\u0308eva pidamise paigaks minu vana lemmik, Ko\u0303nnu ja\u0308rv ja selle u\u0308mbrus. Pakkumise teha seal u\u0308ks o\u0303uesu\u0308nnipa\u0308ev vo\u0303tsin vastu, sest polnud seal ammu ka\u0308inud, aga ma\u0308lestused olid ilusad."}, {"text_idx": "#000002", "text": "Kuna Ko\u0303nnu rabasid on Eestis mitu, siis tuleb alustuseks o\u0308elda, et nimetatu asub Kohila la\u0308hedal, Rabivere maastikukaitsealal. See on u\u0308le viie kilomeetri pikkune soolaam, mis jaguneb Rabivere ja Seli ehk Ko\u0303nnu rabaks. No ja Seli rabas ongi see Ko\u0303nnu ja\u0308rv."}, {"text_idx": "#000004", "text": "Mis siis vahepeal muutunud oli? Oli tekkinud plokkidest parklakoht, kuhu mahub 4-5 autot. Sealt jala ja\u0308rve a\u0308a\u0308rde on umbes 800 meetrit kuni kilomeeter. Infotahvlil ei ole enam piirkonna kaarti ja sealt edasi olnud mo\u0303nus sarapuuvo\u0303sa ja lehtpuumets on hiljuti maha vo\u0303etud. Hetkel selline kurb, aga ehk juba suvel muutub ilusamaks. Ja\u0308rvest tuleb mo\u0308o\u0308da ka mo\u0303ned aastad tagasi valminud Penija\u0308e-Kauksi matkarada, seega ei pea u\u0308le raba enam ise orienteeruma, vaid vo\u0303ib mo\u0308o\u0308da laudteed ka teisele poole Rabivere lo\u0303kkekohani jalutada. Laukaid ja avarust ku\u0308ll va\u0308ga ei ole, need ja\u0308a\u0308vad ko\u0303ik Rabivere raba poole."}, {"text_idx": "#000005", "text": "Ja\u0308rves saab igal ajal ujuda (ka praegu on ja\u0308a\u0308auk olemas), paadisilla serval saab jalga puhata ja midagi suhu pista, laudu-toole-lo\u0303kkekohta ei ole. Parklast parklasse jalutuska\u0308ik koos ja\u0308rveetiiruga on 3 kilomeetrit. U\u0308mber ja\u0308rve ka\u0308ib rada aga vo\u0303imalik, et pa\u0308ris igal aastaajal kuiva jalaga seda a\u0308ra ei ka\u0308i."}, {"text_idx": "#000006", "text": "Parklast u\u0308le lagendiku tulles oli just praegu tee a\u0308a\u0308res parim ra\u0308hni sepikoda, mida ma na\u0308inud olen. Ra\u0308hni sepikoda kujutab endast oksa- vo\u0303i tu\u0308vepragu, kuhu lind kinnitab ka\u0308bi seemnete va\u0308ljatoksimise ajaks. Sepikoja peremees on enamasti suur-kirjura\u0308hn, kelle to\u0308o\u0308koda on harilikult avatud just talvisel ajal. To\u0308o\u0308deldud ka\u0308bid viskab ta tavaliselt sinnasamasse maha."}, {"text_idx": "#000007", "text": "Nii et see rada sobib suurepa\u0308raselt ka lastele. Pu\u0308hapa\u0308evane noorim matkaja oli 4."}, {"text_idx": "#000008", "text": "Ja milline ma ise va\u0308lja na\u0308gin? Lisan, sest mulle omale see pilt va\u0308ga meeldib. Iseloomustab ha\u0308sti pa\u0308eva Ko\u0303nnu ja\u0308rve a\u0308a\u0308res \ud83d\ude00"}, {"text_idx": "#000009", "text": "Rohkem matkaideid leiab lehelt MATKAD"}, {"text_idx": "#000010", "text": "Lastega matkama \u2013 PaldiskiLastega Ko\u0303nnu ja\u0308rve leidmasSuuskadel Rabivere rabasTudusoo ja Seljama\u0308e matkaradaTa\u0308du matkarada \u2013 kuhu minna lastega"}, {"text_idx": "#000017", "text": "Leave this field empty if you're human:"}, {"text_idx": "#000022", "text": "Kuus sidrunit - Liivi blogiIssanda loomaaed on kirjuHeli blogiTagasi EestisSofikene"}]